LIETUVOS RESPUBLIKOS KULTŪROS MINISTRAS

ĮSAKYMAS

DĖL ATMINTINŲ DIENŲ IR ISTORINIŲ DATŲ MINĖJIMO EKSPERTŲ KOMISIJOS SUDARYMO

2014 m. gegužės 9 d. Nr. ĮV-337

Vilnius

Vadovaudamasis Istorinės atminties išsaugojimo iniciatyvas įgyvendinančių projektų dalinio finansavimo iš valstybės biudžeto lėšų taisyklių, patvirtintų Lietuvos Respublikos kultūros ministro 2014 m. balandžio 11 d. įsakymu Nr. ĮV-257 „Dėl istorinės atminties išsaugojimo iniciatyvas įgyvendinančių projektų finansavimo iš valstybės biudžeto lėšų taisyklių, paraiškos, sąmatos, sutarties ir ataskaitų formų patvirtinimo“, 15 punktu:

1. S u d a r a u šią Atmintinų dienų ir istorinių datų minėjimo ekspertų komisiją (toliau – komisija):

Darius Mažintas – kultūros viceministras (komisijos pirmininkas);

Ona Šaltytė – Kultūros ministerijos Meno ir kūrybinių industrijų politikos departamento Istorinės-kultūrinės atminties įprasminimo skyriaus vedėja (komisijos pirmininko pavaduotoja);

Violeta Kolonaitienė - Vilniaus miesto savivaldybės administracijos Švietimo, kultūros ir sporto departamento Kultūros skyriaus vyriausioji specialistė;

Gintarė Jakubonienė – Lietuvos gyventojų genocido ir rezistencijos tyrimo centro Memorialinio departamento direktorė;

Irena Seliukaitė – Kultūros ministerijos Regionų kultūros skyriaus vedėja;

Jolita Steponaitienė – Lietuvos nacionalinės Martyno Mažvydo bibliotekos Informacijos išteklių formavimo ir vystymo centro direktorė;

Dr. Gintautas Surgailis – Generolo Jono Žemaičio Lietuvos karo akademijos Karo mokslų instituto direktorius;

Salvina Taukinaitienė – Krašto apsaugos ministerijos Protokolo skyriaus vedėja;

Ingrida Vilkienė – Tarptautinės komisijos nacių ir sovietinių okupacinių režimų nusikaltimams Lietuvoje įvertinti sekretoriato Švietimo programų koordinatorė.

2. P a v e d u komisijai:

2.1. teikti Lietuvos Respublikos kultūros ministrui rekomendacijas dėl atmintinų dienų ir istorinių datų minėjimo renginių įgyvendinimo;

2.2. teikti kultūros ministrui siūlymus dėl atmintinų dienų ir istorinių datų minėjimo projektų dalinio finansavimo.

3. S k i r i u komisijos sekretore Kultūros ministerijos Meno ir kūrybinių industrijų politikos departamento Istorinės-kultūrinės atminties įprasminimo skyriaus vyriausiąją specialistę Viliją Vyšniauskienę.

4. P r i p a ž į s t u netekusiu galios Lietuvos Respublikos kultūros ministro 2011 m. gegužės 17 d. įsakymą Nr. ĮV-365 „Dėl atmintinų dienų ir istorinių datų minėjimo ekspertų komisijos sudarymo“ su visais pakeitimais ir papildymais.

Kultūros ministras	ŠarūnasBirutis